NORAKSTS

|  |  |
| --- | --- |
| 25.07.2024. | Nr.8/14 |

###### TIESĪBU PIEŠĶIRŠANA “SANITEX” SIA VEIKT RĪGAS IELAS UN

###### SKAUTU IELAS, JELGAVĀ KRUSTOJUMA PĀRBŪVI

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

2023. gada 4. aprīlī Būvniecības informācijas sistēmā (turpmāk – BIS sistēma) ir iesniegts “Sanitex” SIA, reģistrācijas Nr. 40003166842, (turpmāk – Sabiedrība) būvniecības iesniegums ēkai “Tirdzniecības centrs Rīgas ielā 11B, Jelgavā”, kurā paredzēts zemes gabalā Rīgas ielā 11B, Jelgavā izbūvēt tirdzniecības centru, galveno piebraukšanu ēkai plānojot no Skautu ielas. 2023. gada 5. aprīlī BIS sistēmā iesniegts būvniecības iesniegums autoceļam un ielai “Rīgas un Skautu ielas krustojuma pārbūve, Jelgava”, kurā risināta posma no Rīgas ielas līdz Skautu ielai un iebrauktuvei zemes gabalā Rīgas ielā 11B, kas paredzēta zemes gabalā Rīgas ielā 11B, Jelgavā plānotā tirdzniecības centra apkalpošanai, pārbūve.

 2023. gada 13. septembrī un 2024. gada 3. maijā Jelgavas valstspilsētas pašvaldībā (turpmāk – Pašvaldība) saņemti Sabiedrības iesniegumi, kuros Sabiedrība apņemas pārbūvēt Rīgas ielas un Skautu ielas, Jelgavā krustojumu, izbūvējot luksoforu ar papildus nobraukšanas joslu un paplašinot Skautu ielas ceļa sākuma posmu. 2024. gada 24. maijā Pašvaldībā saņemts Sabiedrības iesniegums, kurā Sabiedrība apņemas pēc krustojuma pārbūves un nodošanas ekspluatācijā nodot to bez atlīdzības Jelgavas valstspilsētas pašvaldības īpašumā.

Ņemot vērā minēto un saskaņā ar Pašvaldību likuma 10. panta pirmās daļas 16. punktu

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Piešķirt “Sanitex” SIA, reģistrācijas Nr. 40003166842, tiesības veikt Rīgas ielas un Skautu ielas, Jelgavā krustojuma pārbūvi, par saviem līdzekļiem.
2. Pilnvarot Jelgavas valstspilsētas pašvaldības izpilddirektoru slēgt vienošanos ar “Sanitex” SIA, reģistrācijas Nr. 40003166842, par Rīgas ielas un Skautu ielas, Jelgavā krustojuma pārbūvi.
3. Pēc Rīgas ielas un Skautu ielas, Jelgavā krustojuma pārbūves un nodošanas ekspluatācijā Jelgavas valstspilsētas pašvaldībai pieņemt to bez atlīdzības Jelgavas valstspilsētas pašvaldības īpašumā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā